Diari Oficial de la Generalitat Valenciana


Sumari del DOGV 4862, del 14-10-2004 (2004/10315)

DECRET 216/2004, de 8 d'octubre, del Consell de la Generalitat, pel qual s'autoritza l'ampliació d'ensenyaments en la Universitat Politècnica de València.
----------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10900


Data del document
:   08-10-2004

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * legislació
    * centre d'ensenyament
    * títol d'estudis
    * universitat

DECRET 216/2004, de 8 d'octubre, del Consell de la Generalitat, pel qual s'autoritza l'ampliació d'ensenyaments en la Universitat Politècnica de València. [2004/Q10412]
  
El Consell Social de la Universitat Politècnica de València va sol·licitar autorització per a la implantació dels ensenyaments universitaris conduents a l'obtenció dels títols oficials de llicenciat en Humanitats (2n cicle), llicenciat en Biotecnologia i Enginyer Aeronàutic, adjuntat la documentació justificativa que exigixen els articles 6 i següents del Reial Decret 557/1991, de 12 d'abril, sobre creació i reconeixement d'universitats i centres universitaris.
  
El Consell Valencià d'Universitats va tindre coneixement de la sol·licitud de la Universitat Politècnica de València en la sessió de 23 de juliol de 2004, tal com disposa l'article 3 de la Llei 5/2002, de 19 de juny, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià.
  
Por tot això, vist l'article 8 de la Llei Orgànica 6/2001, de 21 de desembre, d'Universitats, i havent-se complit els requisits exigits pel Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 8 d'octubre de 2004,
  
DECRETE
  
Article 1
  
Autoritzar a la Universitat Politècnica de València la implantació dels ensenyaments conduents a l'obtenció del títol oficial de llicenciat en Biotecnologia, que seran organitzats per l'Escola Tècnica Superior d'Enginyers Agrònoms.
  
Article 2
  
Autoritzar a la Universitat Politècnica de València la implantació dels ensenyaments conduents a l'obtenció del títol oficial de llicenciat en Humanitats (2n cicle), que seran organitzats per la Facultat de Belles Arts.
  
Article 3
  
Autoritzar a la Universitat Politècnica de València la implantació dels ensenyaments conduents a l'obtenció del títol oficial d'enginyer d'Aeronàutica, que seran organitzats per l'Escola Tècnica Superior d'Enginyeria del Disseny.
  
Article 4
  
La posada en funcionament dels ensenyaments a què es referix el present decret seran autoritzats pel conseller d'Empresa, Universitat i Ciència una vegada homologat pel Govern el títol oficial a expedir pel centre, d'acord amb el que establix l'article 35 de la Llei Orgànica 6/2001, de 21 de desembre, d'Universitats, i en el Reial Decret 49/2004, de 19 de gener, sobre homologació de plans d'estudis i títols de caràcter oficial i validesa en tot el territori nacional.
  
DISPOSICIONS FINALS
  
Primera
  
Es faculta el conseller d'Empresa, Universitat i Ciència per a dictar les disposicions necessàries per a l'aplicació i l'execució del que disposa este decret.
  
Segona
  
Este decret tindrà efectes a partir de l'endemà de la publicació en el Diari Oficial de la Generalitat Valenciana.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,
  
JUSTO NIETO NIETO